nahid-hub/BLUGE-bengali-wikipedia-section-title-prediction huggingface dataset:
সমুদ্র, মহাসাগর এবং হ্রদে সময়ের সাথে পলল জমা হয়। এতে ভুমি থেকে ক্ষয়প্রাপ্ত উপাদান থাকে যা হয় ভুমিতে না হয় জলে না হয় হ্রদে জমা হতে পারে,অথবা জলেই থাকতে পারে। ভুমি থেকে ক্ষয়প্রাপ্ত উপাদান কাছেই থাকা নদী এবং স্রোত বা পুনর্বিন্যাসিত সামুদ্রিক পলল (উদাঃ বালি) থেকে আসে।

মধ্য মহাসাগরে, মৃত প্রাণীর কঙ্কাল প্রাথমিকভাবে পলল সঞ্চয়ের জন্য দায়ী।

জমা হওয়া অবক্ষেপ পাললিক শিলার উৎস, যা জলের বাসিন্দাদের মৃত্যুর পর জীবাশ্ম সংগৃহীত পললে আচ্ছাদিত করতে পারে। লেকের তলে জমা পললগুলি শিলায় পরিনিত হয় না বলে এগুলো অতীত আবহাওয়ার অবস্থা নির্ধারণ করতে ব্যবহার করা যেতে পারে।

সঠিক অনুচ্ছেদ শিরোনাম কোনটি?
titleA. প্রধান নদীজ অবক্ষেপনের পরিবেশ
titleB. সাগরের কূল ও অগভীর স্থান
titleC. গঠন
titleD. নদীজ পদ্ধতি: নদী, জলপ্রবাহ, এবং স্থলপথে স্রোত
উত্তর: titleB
চট্টগ্রাম জেলা সদর থেকে ২০ কিলোমিটার উত্তরে ২২°২৪´ থেকে ২২°৩৮´ উত্তর অক্ষাংশ এবং ৯১°৪১´ থেকে ৯১°৫৪´ পূর্ব দ্রাঘিমাংশ জুড়ে হাটহাজারী উপজেলার অবস্থান। এর পশ্চিমে দীর্ঘ পাহাড়ের সারি ও পূর্বে হালদা নদী বহমান। এ উপজেলার উত্তরে ফটিকছড়ি উপজেলা, পূর্বে ফটিকছড়ি উপজেলা ও রাউজান উপজেলা, দক্ষিণে চট্টগ্রাম সিটি কর্পোরেশনের চান্দগাঁও থানা ও বায়েজিদ বোস্তামী থানা এবং পশ্চিমে সীতাকুণ্ড উপজেলা অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. অবস্থান ও সীমানা
titleC. আয়তন
titleD. ধর্মীয় উপাসনালয়
উত্তর: titleB
বিভূতিভূষণ পশ্চিমবঙ্গের উত্তর ২৪ পরগণা জেলার কাঁচরাপাড়ার নিকটবর্তী ঘোষপাড়া-মুরাতিপুর গ্রামে নিজ মামার বাড়িতে জন্মগ্রহণ করেন। তার পৈতৃক নিবাস উত্তর ২৪ পরগণা জেলার বনগাঁ'র নিকট বারাকপুর গ্রামে। তার পিতা মহানন্দ বন্দ্যোপাধ্যায় ছিলেন প্রখ্যাত সংস্কৃত পণ্ডিত। পাণ্ডিত্য এবং কথকতার জন্য তিনি "শাস্ত্রী" উপাধিতে ভূষিত হয়েছিলেন। মাতা মৃণালিনী দেবী। পিতামাতার পাঁচ সন্তানের মধ্যে বিভূতিভূষণ সর্বজ্যেষ্ঠ ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও পরিবার
titleC. বিবাহ
titleD. গ্রন্থতালিকা
উত্তর: titleB
কিশোর অবস্থাতেই ১৯৮৪-৮৫ মৌসুমে জ্যামাইকা দলে খেলার জন্য আমন্ত্রিত হন জিমি অ্যাডামস। তবে, প্রথম-শ্রেণীর ক্রিকেটের শুরুটা তেমন দর্শনীয় ছিল না। তাস্বত্ত্বেও ১৯৯১-৯২ মৌসুমে ওয়েস্ট ইন্ডিজের টেস্ট দলে খেলার জন্য অন্তর্ভূক্ত হন।

১৮ এপ্রিল, ১৯৯২ তারিখে সফরকারী দক্ষিণ আফ্রিকার বিপক্ষে বার্বাডোসের ব্রিজটাউনে তার টেস্ট অভিষেক ঘটে। প্রথম বারো খেলায় প্রায় ৮৭ গড়ে ১,১৩২ রান তুলেন। কেবলমাত্র অস্ট্রেলীয় স্যার ডোনাল্ড ব্র্যাডম্যান টেস্টের ইতিহাসে তার তুলনায় এগিয়ে ছিলেন। টেস্ট খেলোয়াড়ী জীবনের মাঝামাঝি সময়কালে এ গড় এসে দাঁড়ায় ৬১.৩৪। কিন্তু শেষের দিকে ২৫.৫৮ গড়ে রান তুলেন যা টেস্টের ইতিহাসে সর্ববৃহৎ পার্থক্যরূপে পরিগণিত হয়ে আসছে।

১৯৯২-৯৩ মৌসুমের ১৭ ডিসেম্বর, ১৯৯২ তারিখে অস্ট্রেলিয়ার সিডনিতে পাকিস্তানের বিপক্ষে ওডিআই অভিষেক হয় তার। ১৯৯৬-৯৭ মৌসুমে অ্যাডিলেডে একই দলের বিপক্ষে ৫/৩৭ বোলিং পরিসংখ্যান গড়েন। ১৯৯৮-৯৯ মৌসুমে পোর্ট অব স্পেনে সফরকারী অস্ট্রেলিয়ার বিপক্ষে ওডিআইয়ে নিজস্ব সর্বোচ্চ ৮২ রান তুলেন। ১৯৯৫ সালে সেন্ট জোন্সে সফরকারী নিউজিল্যান্ডের বিপক্ষে অপরাজিত ২০৮ রান তুলেন যা তার সর্বোচ্চ ব্যক্তিগত সংগ্রহ ছিল। একই দলের বিপক্ষে ব্যক্তিগত সেরা বোলিং পরিসংখ্যান ৫/১৭ দাঁড় করান।

১৯৯০-এর দশকের মাঝামাঝি সময়ে আন্তর্জাতিক পরিমণ্ডলে তার খেলার মান বেশ দূর্বলতর হতে থাকে। ইংল্যান্ড সফরে সমারসেটের বিপক্ষে খেলা চলাকালীন আন্দ্রে ফন ট্রুস্টের বলে চোয়ালে আঘাতপ্রাপ্ত হন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অধিনায়কত্ব লাভ
titleC. অবসর
titleD. ক্রিকেট বিশ্বকাপ
উত্তর: titleA
গসলিং মূলধারার দর্শকের নজরে আসেন প্রণয়ধর্মী নাট্য "দ্য নোটবুক" (২০০৪) এ অভিনয়ের মধ্য দিয়ে। নিকোলাস স্পার্কস রচিত "একই নামের" উপন্যাস অবলম্বনে নিক কাসাভেটস পরিচালিত ছবিটিতে তার বিপরীতে অভিনয় করেন কানাডীয় অভিনেত্রী র‍্যাচেল ম্যাকঅ্যাডাম্‌স। গসলিং এতে নোয়াহ ক্যালহোন চরিত্রে অভিনয় করেন এবং তার চরিত্রে সম্পর্কে বলেন, "এটি [চলচ্চিত্রটি] আমাকে ১৯৪০ থেকে ১৯৪৬ সাল সময়কার একটি ভূমিকায় কাজ করার সুযোগ দেয়, যা খুবই গভীর ও সৃজনশীল ছিল।" ২০০২ সালের শেষের দিকে এবং ২০০৩ সালের শুরুর দিকে সাউথ ক্যারোলিনার চার্লস্টনে চলচ্চিত্রটির চিত্রায়ন হয়। যদিও গসলিং ও ম্যাকঅ্যাডামস ২০০৫ সালে প্রেমের সম্পর্কে জড়িয়ে পড়েন, এই চলচ্চিত্রের সেটে তাদের মধ্যে দ্বন্দ্বপূর্ণ সম্পর্ক ছিল। এই প্রসঙ্গে গসলিং বলেন, "এটা খুবই অদ্ভুত অভিজ্ঞতা ছিল যে প্রেমের গল্পে চলচ্চিত্র নির্মাণ হচ্ছে কিন্তু সহশিল্পীর সাথে মতের মিল হচ্ছে না। এক পর্যায়ে গসলিং পরিচালক কাসাভেটসকে অফ-ক্যামেরা শুটের জন্য অন্য কাউকে আনতে বলেন, কারণ তিনি মনে করতেন ম্যাকঅ্যাডামস সহযোগিতা করেছেন না। "দ্য নিউ ইয়র্ক টাইমস" ছবিটির দুই প্রধান শিল্পীর অভিনয়ের প্রশংসা করে লিখেন "স্বতঃস্ফূর্ত ও উত্তপ্ত অভিনয়"। ছবিটি বিশ্বব্যাপী ১১৫ মিলিয়ন ডলার আয় করে। গসলিং টিন চয়েস পুরস্কার ও এমটিভি মুভি পুরস্কার লাভ করেন। "এন্টারটেইনমেন্ট উয়িকলি" অনুসারে, চলচ্চিত্রটিতে সর্বকালের সেরা চলচ্চিত্র চুম্বন রয়েছে, এবং "লস অ্যাঞ্জেলেস টাইমস" চলচ্চিত্রের একটি দৃশ্যকে ৫০ ধ্রুপদী চলচ্চিত্র চুম্বন তালিকায় অন্তর্ভুক্ত করে। "দ্য নোটবুক" ছবিটি বেশ কয়েকটি সেরা প্রণয়ধর্মী চলচ্চিত্রের তালিকায় অন্তর্ভুক্ত রয়েছে।

গসলিং পরবর্তীতে "হাফ নেলসন" (২০০৬) চলচ্চিত্রে প্রধান ভূমিকায় অভিনয় করেন। এতে তাকে একজন মাদকাসক্ত জুনিয়র হাই স্কুল শিক্ষক চরিত্রে দেখা যায়, যিনি তার এক শিক্ষার্থীর সাথে সম্পর্কে জড়ান। এই চলচ্চিত্রের প্রস্তুতি হিসেবে তিনি শুটিং শুরুর একমাস পূর্বে নিউ ইয়র্কে যান। তিনি ব্রুকলিনে একটি ছোট অ্যাপার্টমেন্টে বসবাস করেন এবং একজন অষ্টম শ্রেণীর শিক্ষকের মত করে সময় কাটান। লস অ্যাঞ্জেলেস টাইমসের কেনেথ টুরান তার অভিনয় সম্পর্কে লিখেন, "সম্মোহিত করার মত অভিনয়।" সান ফ্রান্সিস্কো ক্রনিকলের রুথ স্টেইন তাকে মার্লোন ব্র্যান্ডোর সাথে তুলনা করেন এবং বলেন, "যারা ভালো অভিনয় পছন্দ করেন, তার এই অভিনয় এড়িয়ে যাবেন না।" রজার ইবার্ট মনে করেন, "তিনি সমসাময়িক চলচ্চিত্রে অভিনয় করা একজন অন্যতম সুন্দর অভিনেতা।" এই চলচ্চিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ছবিটি বিশ্বব্যাপী বক্স অফিসে ৪ মিলিয়ন ডলার আয় করে। ২০০৭ সালে তাকে একাডেমি অফ মোশন পিকচার আর্টস অ্যান্ড সায়েন্সেসে যোগ দেওয়ার আমন্ত্রণ জানানো হয়।

সঠিক অনুচ্ছেদ শিরোনাম কোনটি?
titleA. শিশু অভিনেতা: ১৯৯৩-১৯৯৯
titleB. অভিনয় জীবন
titleC. দ্য নোটবুক ও হাফ নেলসন: ২০০৪-২০০৯
titleD. প্রারম্ভিক জীবন
উত্তর: titleC
১৯৭১ সালে আনোয়ারা ১নং সেক্টরের অধীন ছিল। স্বাধীনতা যুদ্ধের সময় মুক্তিবাহিনীর সঙ্গে পাকবাহিনীর কাফকো, কালীগঞ্জ, পরৈকোড়া প্রভৃতি জায়গায় সংঘটিত বিভিন্ন লড়াইয়ে প্রায় ৫৬ জন মুক্তিযোদ্ধা শহীদ হন এবং অনেক পাকসেনা হতাহত হয়। পাকবাহিনী এ উপজেলার খিলপাড়া গ্রামের ৯ জন নিরীহ গ্রামবাসীকে নৃশংসভাবে হত্যা করে। এছাড়াও পাকবাহিনী এ উপজেলার অনেক ঘরবাড়িতে অগ্নিসংযোগ করে।
মুক্তিযুদ্ধে চট্টগ্রামের প্রথম শহীদ ছাত্রনেতা বশরুজ্জামান চৌধুরী আনোয়ারার হাইলধরের গ্রামের সন্তান।
২৬ মার্চ ১৯৭১ সালে আনোয়ারা কেন্দ্রীয় শহীদ মিনারে ছাত্র জনতার এক মিছিল ও সমাবেশ শেষে বাংলাদেশের পতাকা উত্তোলন করেন আনোয়ারা আর্দশ উচ্চ বিদ্যালয়ের প্রধান শিক্ষক আবদুল মোতালেব। 

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ঘটনা
titleB. নদ-নদী
titleC. শিক্ষা ব্যবস্থা
titleD. নামকরণ ও ইতিহাস
উত্তর: titleA
১৯৪২ খ্রিষ্টাব্দের ১৫ই জুন জাপান, মাঞ্চুকুও, হংকং, ব্রহ্মদেশ, বোর্ণিও, জাভা, মালয়, থাইল্যান্ড, সাংহাই, ম্যানিলা ও ইন্দোচীনের ভারতীয় স্বাধীনতা লীগের প্রতিনিধিদের নিয়ে ব্যাংককে সম্মেলন বসে। এই সম্মেলনে টোকিও সম্মেলনের সমস্ত প্রস্তাব অনুমোদন লাভ করে। রাসবিহারী বসু, এন রাঘবন, জেনারেল মোহন সিং, কে পি কে মেনন, কর্নেল জি কিউ গিয়ানীকে নিয়ে কর্মপরিষদ গঠিত হয়। প্রতিটি এলাকায় লীগ ও প্রথম আজাদ হিন্দ ফৌজের ওপর নিয়ন্ত্রণ ক্ষমতা কর্মপরিষদকে দেওয়া হয়। এই সম্মেলন সুভাষচন্দ্র বসুকে পূর্ব এশিয়ায় আনানোর জন্য জার্মান সরকারের সঙ্গে আলোচনার মাধ্যমে ব্যবস্থা করতে জাপান সরকারকে অনুরোধ করে। 

সঠিক অনুচ্ছেদ শিরোনাম কোনটি?
titleA. ফুজিওয়ারা কিকান ও ইয়াকুরো কিকান
titleB. প্রস্তুতি ও প্রতিষ্ঠা
titleC. সিঙ্গাপুর সম্মেলন
titleD. ব্যাঙ্কক সম্মেলন
উত্তর: titleD
স্টেম ক্ষেত্রের নারীরা প্রফেশনাল মিটিং এ ডাক না পাওয়া, লিঙ্গ বৈষম্যের স্বীকার, কাজের সময়ের অসংগতি, গোপনে গর্ভধারণ এবং পরিবার ও কাজের মধ্যে ব্যালান্স করা ইত্যাদি কারণে নিজেদের স্বপ্ন পূরণের পথে এগোয় না। স্টেম ক্ষেত্রে নারীদের বাচ্চাদের হয় চাইল্ড কেয়ারে যেতে হয় নতুবা নারীদের লম্বা সময়ের জন্য ছুটি নিতে হয়। সাধারণত দেখা যায় যে, নারীরা তাদের চাকুরি ছেড়ে দেয় যেন তারা নিজেদের সন্তানের সাথে বেশি সময় কাটাতে পারে। নারীদের তাদের ক্যারিয়ার ছেড়ে দেয়ার পেছনে এটা অন্যতম একটি কারণ। স্টেম ক্ষেত্রে নারীদের মাতৃত্বকালীন ছুটি একটি বড় সমস্যা হয়ে দাঁড়ায়। নারীরা কর্মক্ষেত্রে পুরুষের চেয়ে কম অর্থ উপার্জন করে বলেই এমনটা হয়। পুরুষদের নিজেদের ক্যারিয়ার বিসর্জন দিতে হয় না। মার্কিন যুক্তরাষ্ট্রে মাতৃত্বকালীন ছুটির ব্যাপারে ১৯৯৩ সালের আইনে বলা হয়েছে, সদ্যপ্রসূত কিংবা দত্তক নেয়া শিশুর জন্য একজন মা ১২ সপ্তাহ ছুটি নিতে পারবেন এবং এক্ষেত্রে তাকে কোন বেতন দেয়া হবে না। এটি ইন্ডাস্ট্রিয়াল পৃথিবীতে সবচেয়ে নিচু স্তরের ব্যবস্থা। একজন মা যদি বাড়তি কোন অর্থসংযোগের ব্যবস্থা না থাকে, তাহলে কিছু ক্ষেত্রে তিনি সম্পূর্ন মাতৃত্বকালীন ছুটি নাও পেতে পারেন।

সঠিক অনুচ্ছেদ শিরোনাম কোনটি?
titleA. আত্মবিশ্বাসের অভাব
titleB. বিশ্বজুড়ে নারীর প্রতিনিধিত্ব
titleC. সাহায্যের কমতি
titleD. উক্তত্যতা
উত্তর: titleC
১৯৪০ এবং ১৯৫০-এর দশকের তামিল চলচ্চিত্র জগত ছিলো তেলুগুভাষী লোকদের দ্বারা ভর্তি, তখনকার তামিল চলচ্চিত্রের অভিনেতা-অভিনেত্রীরাও ছিলেন তেলুগু। শিবাজি একজন তেলুগু চলচ্চিত্র অভিনেতার একটি তামিল চলচ্চিত্রের তামিল সংলাপ ডাবিং করে দিয়েছিলেন। ১৯৫০-এর দশকে সিএন আন্নাদুরাই এবং করুণানিধি মুথুবেলের মত প্রভাবশালী রাজনীতিবিদদের কারণে তামিল ভাষার মর্যাদা বাড়তে থাকে। ১৯৫২ সালে "পরাশক্তি" নামের তামিল চলচ্চিত্রের মাধ্যমে নিজের চলচ্চিত্র অভিনয় জীবন শুরু করেন শিবাজি। এই "পরাশক্তি" চলচ্চিত্রের নায়িকা ছিলেন পান্ডারি বাঈ।

পঞ্চাশের দশকে বেশ কয়েকটি চলচ্চিত্রের মাধ্যমে দর্শকদের হৃদয়ে স্থান করে নেন শিবাজি, তিনি আরেক তামিল অভিনেতা এমজিআরের সঙ্গে জনপ্রিয়তার পরীক্ষা দিতেন এবং পারতেনও।
সঠিক অনুচ্ছেদ শিরোনাম কোনটি?
titleA. চলচ্চিত্র জগতে পদচারণা
titleB. ১৯৫২ থেকে ১৯৫৯ সাল
titleC. পূর্ব জীবন
titleD. পরবর্তী চলচ্চিত্র জীবন
উত্তর: titleB
পরিষদের নিজস্ব একটি কার্যালয় প্রতিষ্ঠার জন্য ১৮৯৯ সালের ১৯ ফেব্রুয়ারি দ্বিজেন্দ্রনাথ ঠাকুরের সভাপতিত্বে পরিষদের এক বিশেষ অধিবেশন অনুষ্ঠিত হয়। সভার সিদ্ধান্ত অনুযায়ী পরিষদের কার্যালয় ১৩৭/১ কর্নওয়ালিস স্ট্রিটে একটি ভাড়া বাড়িতে সরিয়ে নেওয়া হয়।

বিশ শতকের প্রথম দশকে পরিষদের কলেবর যথেষ্ট বৃদ্ধি পায়। এ সময়ে এর সদস্য সংখ্যা ৫২৩ তে উন্নীত হয়। প্রখ্যাত সদস্যদের মধ্যে ছিলেন রমেশচন্দ্র দত্ত, রবীন্দ্রনাথ ঠাকুর, নবীনচন্দ্র সেন, দেবেন্দ্রনাথ মুখোপাধ্যায়, রায় যতীন্দ্রনাথ চৌধুরী, সত্যেন্দ্রনাথ ঠাকুর, জ্যোতিরিন্দ্রনাথ ঠাকুর, গগনেন্দ্রনাথ ঠাকুর, রজনীকান্ত গুপ্ত, রামেন্দ্রসুন্দর ত্রিবেদী, দেবেন্দ্রপ্রসাদ ঘোষ, নরেন্দ্রনাথ মিত্র, অমৃতকৃষ্ণ মল্লিক, সুরেশচন্দ্র সমাজপতি ও দ্বিজেন্দ্রনাথ বসু। ১৯০৬ সালে পরিষদের এক বিশেষ অধিবেশনে কলকাতার বাইরে পরিষদের শাখা স্থাপনের সিদ্ধান্ত গৃহীত হয়। এর পরপরই রংপুরে একটি শাখা প্রতিষ্ঠিত হয়। কালক্রমে বাংলার বিভিন্ন জেলা শহরে এবং বাংলার বাইরেও ৩০টি শাখা প্রতিষ্ঠিত হয়। চারুচন্দ্র ঘোষ, রজনীকান্ত গুপ্ত, হীরেন্দ্রনাথ দত্ত, সুরেশচন্দ্র সমাজপতি ও নগেন্দ্রনাথ বসু পরিষদের নিজ বাসগৃহ নির্মাণের জন্য কাসিমবাজারের মহারাজা মণীন্দ্রচন্দ্র নন্দীর স্মরণাপন্ন হন। তিনি হালশীবাগানে সাত কাঠা জায়গা পরিষদকে দান করেন। ১৯০৯ সালের শেষদিকে পরিষদ স্থায়ী কার্যালয়ে স্থানান্তরিত হয়।

বান্ধব, বিশিষ্ট, আজীবন, সহায়ক ও সাধারণ পরিষদে এই পাঁচ ধরনের সদস্যপদ রয়েছে। যে কোনো ব্যক্তি পরিষদের সাধারণ সদস্য নির্বাচিত হতে পারেন।

সঠিক অনুচ্ছেদ শিরোনাম কোনটি?
titleA. প্রতিষ্ঠাকাল
titleB. সংগঠন
titleC. অবদান
titleD. গবেষণা
উত্তর: titleB
১৯৭০ সালের তিনি "দ্য গেমস" চলচ্চিত্রের অলিম্পিক মল্লক্রীড়াবিদ চরিত্রে অভিনয় করেন, ছবিটি তেমন সফলতা অর্জন করতে পারেনি। তবে "দ্য গেমস"-এর সহ-রচয়িতা এরিক সেগাল তার উপন্যাস ও চিত্রনাট্যে "লাভ স্টোরি" (১৯৭০) চলচ্চিত্রের মুখ্য চরিত্রে কাজের জন্য ওনিলের নাম সুপারিশ করেন। বিউ ব্রিজেস ও জন ভইট-সহ আরো কয়েকজন অভিনেতা এই চরিত্রে কাজের প্রস্তাব প্রত্যাখান করার পর ওনিলকে এই কাজের জন্য প্রস্তাব দেওয়া হয়। তার পারিশ্রমিক ছিল ২৫,০০০ মার্কিন ডলার; ওনিল বলেন জেরি লুইসের একটি চলচ্চিত্রে কাজের জন্য তিনি এর পাঁচগুণ পারিশ্রমিকের প্রস্তাব পেয়েছিলেন, কিন্তু তিনি জানতেন "লাভ স্টোরি" তাকে বেশির সমৃদ্ধি এনে দিবে এবং তিনি এই কাজের প্রস্তাবটিই গ্রহণ করেন। প্যারামাউন্ট পিকচার্সের স্টুডিও প্রধান রবার্ট ইভান্স, যিনি এই চলচ্চিত্রের মুখ্য নারী চরিত্রে অভিনয়কারী অ্যালি ম্যাকগ্রকে বিয়ে করেছিলেন, জানান যে তারা ১৪ জন অভিনেতার পরীক্ষা নেন, কিন্তু কেউই ওনিলের সাথে তুলনাযোগ্য ছিলেন না। তিনি বলেন, এই চরিত্রটি ছিল "ক্যারি গ্র্যান্টের চরিত্রের মত - একজন অনুভূতিসম্পন্ন সুদর্শন মুখ্য পুরুষ চরিত্র।"

এই চলচ্চিত্র নির্মাণ ও মুক্তির মধ্যবর্তী সময়ে তিনি এরিক অ্যাম্বলার রচিত টিভি চলচ্চিত্র "লাভ হেট লাভ" (১৯৭১)-এ অভিনয় করে ভালো রেটিং অর্জন করেন। এছাড়া তিনি পরিচালক ব্লেক এডওয়ার্ডসের পশ্চিমা ধাঁচের "ওয়াইল্ড রোভারস" (১৯৭২) চলচ্চিত্রে উইলিয়াম হোল্ডেনের সাথে অভিনয় করেন।

"লাভ স্টোরি" বক্স অফিসে সফলতা অর্জন করে এবং ওনিল তারকা খ্যাতি অর্জন করেন ও তার অভিনয়ের জন্য শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তবে ওনিল তাকে তার সহ-শিল্পী ম্যাকগ্রর মত লভ্যাংশ না দেওয়ায় তিনি অপ্রসন্ন ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পেটন প্লেস
titleC. লাভ স্টোরি
titleD. প্রারম্ভিক জীবন
উত্তর: titleC
এন্ড্রু কিশোর আব্দুল আজিজ বাচ্চুর অধীনে প্রাথমিকভাবে সঙ্গীত পাঠ গ্রহণ শুরু করেন। মুক্তিযুদ্ধের পর কিশোর নজরুল, রবীন্দ্রনাথ, আধুনিক, লৌক ও দেশাত্মবোধক গানে রেডিওতে তালিকাভূক্ত শিল্পী ছিলেন। বাংলাদেশের স্বাধীনতা যুদ্ধের পর, কিশোর নজরুল, রবীন্দ্রনাথ, আধুনিক, লৌক ও দেশাত্মবোধক গান শ্রেণি রাজশাহী বেতারের সঙ্গে তালিকাভূক্ত ছিলেন।

সঠিক অনুচ্ছেদ শিরোনাম কোনটি?
titleA. প্রতিষ্ঠান
titleB. সঙ্গীত জীবন
titleC. প্লেব্যাক জীবন
titleD. ব্যক্তিগত জীবন
উত্তর: titleB
নিপার ১৮৯৮ সালে "দ্য সিগাল" নাটকে ইরিনা আর্কাদিনা চরিত্রে অভিনয়কালে নাট্যকার আন্তন চেখভের সাথে পরিচিত হন। ১৮৯৯ সাল থেকে তাদের মধ্যে প্রেমের সম্পর্ক গড়ে ওঠে। পরের কয়েক বছর তাদের মধ্যে চিঠির মাধ্যমে যোগাযোগ হত। তাদের প্রায় ৪০০ চিঠি পাওয়া যায়, যাতে তারা একে অপরকে "প্রিয় লেখক" ও "প্রিয় অভিনেত্রী" বলে সম্বোধন করতেন। ওলগা ১৯০১ সালের ২৫ই মে তার থেকে আট বছরের বড় চেখভকে বিয়ে করেন। পরের বছর তার গর্ভপাত ঘটে, যা থেকে সুস্থ্য হতে তার বেশ সময় লাগে। ১৯০৪ সালে তিনি তার স্বামীসহ জার্মানির বাডেনভাইলারে যান, সেখানে ১৫ জুলাই (পুরনো রীতিতে ২ জুলাই), ১৯০৪ চেখভ মারা যান।

সঠিক অনুচ্ছেদ শিরোনাম কোনটি?
titleA. বিবাহ
titleB. কর্মজীবন
titleC. মৃত্যু
titleD. জীবনী
উত্তর: titleA
১৯৩৪ সালে বোগার্ট অভনয় করছিলেন ‘মাস্ক ‘ থিয়াটারে (যা এখন গোল্ডেন থিয়েটার নামে পরিচিত) মঞ্চিত ব্রডওয়ে নাট্যমঞ্চ “ইনভিটেশান টু এ মার্ডার” –এ। প্রযোজক আর্থার হপকিন্স নাটকটি শুনতে পান মঞ্চের বাইরে থেকে, এবং বোগার্টকে ডেকে পাঠান রবার্ট শারউডের “দ্য পেট্রিফাইড ফোরেস্ট”-এ পলাতক খুনী ডুক ম্যান্টির ভূমিকায় অভিনয় করতে। ১৯৩৫ সালে ব্রডহার্স্ট থিয়েটারে “দ্য পেট্রিফাইদ ফরেস্ট” ১৯৭ বার মঞ্চায়িত হয়। নিউ ইয়র্ক সমালোচক ব্রুস এটকিন্স বলেন, “খুউব সুন্দর...একটি মারাত্মক উত্তেজক ওয়েস্টার্ন নাটক...হামফ্রি বোগার্ট তাঁর অভিনয় জীবনের সবচেয়ে ভাল অভিনয় দেখিয়েছেন এখানে।“
ওয়ার্নার ব্রাদার্স ছায়াছবির জন্য নাটকটির স্বত্ত্ব কিনে নেয়। চলচ্চিত্র কোম্পানিটির জন্য “দ্য পেট্রিফাইড ফরেস্ট” ছিল সবচেয়ে উৎকৃষ্ট কারণ তার বিখ্যাত ছিল শহুরে, স্বল্প বাজেটের আয়াকশান ছবির জন্য। নাটকটির অভিনেতা ছিলেন বেটি ডেভিস এবং লেসলি হাওয়ার্ড। প্রযোজনার স্বত্ত্ব ছিল হাওয়ার্ডের এবং তিনি পরিষ্কার জানিয়ে দেন যে তিনি চান বোগার্ট যেন তার সাথে ছবিতে থাকেন।

ওয়ার্নার ব্রাদার্স ডুক ম্যান্টি চরিত্রটির জন্য বেশ কিছু অভিনেতাকে মনোনয়ন করে এবং এডওয়ার্ড জি রবিন্সনকে বাছাই করে। বোগার্ট খবরটি স্কটল্যান্ডে থাকা হাওয়ার্ডকে টেলিগ্রাম করে জানান। হাওয়ার্ড পালটা টেলিগ্রাম করেন ওয়ার্নার ব্রাদার্সকে “জ্যাক ওয়ার্নার বলেছেন বোগার্ট যেন ম্যান্টির ভূমিকায় থাকে। বোগার্ট নেই তো লেনদেন নেই।“ যখন ওয়ার্নার ব্রাদার্স দেখল যে হাওয়ার্ড তার মত পরিবর্তন করবেন না, তখন তারা বোগার্টকেই নেয়ার সিদ্ধান্ত নিল। ওয়ার্নার ব্রাদার্সের মালিক জ্যাক ওয়ার্নার বোগার্টকে বলেছিলেন ছায়াছবির জন্য একটি সুন্দর বাছাই করতে, কিন্তু বোগার্ট তা প্রত্যাখ্যান করেন এবং তার আসল নামেই ছবিতে অভিনয় করার সিদ্ধান্ত নেন।

ছবিটি খুব ভাল সফলতা পায়। এটি আয় করে ৫ লক্ষ ডলার এবং বোগার্ট অধিষ্ঠিত হয় তারকার আসনে। বোগার্ট হাওয়ার্ডের উপকারের কথা ভুলেননি, এবং ১৯৫২ সালে তার নবজাত কন্যার নাম রাখেন “লেসলি হাওয়ার্ড বোগার্ট”। হাওয়ার্ড দ্বিতীয় বিশ্বযুদ্ধের সময় তার বিমান শত্রুর গোলার আঘাতে বিদ্ধস্ত হলে মারা যান।

সঠিক অনুচ্ছেদ শিরোনাম কোনটি?
titleA. দ্য পেট্রিফাইড ফরেস্ট (The Petrified Forest)
titleB. সন্তান সন্ততি
titleC. হাই সিয়েরা (High Sierra)
titleD. ট্রেযার অফ দ্য সিয়েরা মাদ্রে
উত্তর: titleA
ব্রিটিশ রক ব্যান্ড পিংক ফ্লয়েড চলচ্চিত্রের জন্য সাউন্ডট্র্যাক এবং আবহ সঙ্গীত পরিচালনা করেছে, যা পরবর্তীতে দলটির "মোর" (১৯৬৯) শিরোনামে অ্যালবাম হিসেবে প্রকাশিত হয়।

চলচ্চিত্রের সাউন্ডট্র্যাকে কিছু সাধারণ ইন্ট্রুমেন্টাল জ্যাম রয়েছে। "দ্য নাইল সং", যা পিংক ফ্লয়েডের চরিত্রের বাইরে, কিচুটা স্টুগেজ-এর মত হ্যাবি রক ধাঁচে নির্মিত। শিলা, এবং একটি বঙ্গোজ বৈশিষ্টায়িত গীতিধর্মী গান "সিম্বালাইন", যেটি রজার ওয়াটার্স রচনা করলেও ডেভিড গিলমোর কর্তৃক সঞ্চালিত। চলচ্চিত্রের দৃশ্যে, এস্টেল যখন প্যারিসে তার অ্যাপার্টমেন্টে বিছানা থেকে নেমে আসে, এবং মিউজিক প্লেয়ারে একটি রেকর্ড চালু করে কাপড় বদলাতে শুরু করে তখন সে গানটিকে "গ্রোভি!" বলে উল্লেখ করে।

সঠিক অনুচ্ছেদ শিরোনাম কোনটি?
titleA. সমালোচনামূলক অভ্যর্থনা
titleB. উৎপাদন
titleC. মুক্তি
titleD. সঙ্গীত এবং সাউন্ডট্র্যাক
উত্তর: titleD
এই অঞ্চলটি হরিকেল নামক
জনপদের অংশ ছিল। কালক্রমে এই অঞ্চলটি ত্রিপুরা রাজ্যের জমিদার মহারাজা বীর বিক্রম রাধা কিশোর মানিক্য বাহাদুরের জমিদারের অংশে পরিণত হয়। এই জমিদারের চাকলা রৌশনাবাদ এষ্টেটের মোগড়া রাজকাচারী ও আখাউড়াস্থ তহশীল কাচারীর ছিল বর্তমান আখাউড়া সদর থেকে ৫ কিলোমিটার দক্ষিণে। এই কাচারী দুটির মাধ্যমে এই অঞ্চলের জমিদারীর যাবতীয় খাজনাদি আদায়সহ জমিদারী ব্যবস্থা কার্যাদি পরিচালিত হত। মহারাজার জমিদারীর দ্বিতীয় রাজধানী ছিল কুমিল্লা। কুমিল্লার রাজবাড়ীতে যাতায়তের জন্য সে সময় আখাউড়া-আগরতলা সড়ক ব্যবহৃত হতো।এছাড়া আসাম বেঙ্গল রেলপথে চলাচলের জন্য জমিদার সপরিবারে আখাউড়া কাচারীতে অবস্থান করতেন। তিনি এ অঞ্চলের রাধানগরে রাধামাধবের আখড়া, দুর্গাপুরে দুর্গাদেবীর আখড়া, মোগড়া হাওড়া নদীর পাড়ের আখড়া, মনিয়ন্দের আখড়া ইত্যাদি নিজ খরচে নির্মাণ করেছিলেন। সে সময়ে এ অঞ্চলে আখড়ার আধিক্যের কারণে এঈ অঞ্চল কালক্রমে আখাউড়া নামে পরিচিতি লাভ করে। এছাড়া এটি সে সময়ের পূর্ববঙ্গের প্রবেশদ্বার বলে পরিচিতি লাভ করে। বর্তমান আখাউড়া বাংলাদেশের সর্ব পূর্ব দিকে ভারতের ত্রিপুরা রাজ্যের রাজধানী আগরতলা সীমান্তবর্তী স্থানে অবস্থিত। ব্রিটিশ আমলে আখাউড়া থেকে প্রচুর পাট সুদূর বিলেতের শিল্পনগরী ডাণ্ডিতে রপ্তানি হতো। ফলে ব্রিটিশ শাসনামলে এই রেলস্টেশনটি অত্যন্ত গুরুত্বপূর্ণ ছিল।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. স্বাস্থ্য
titleC. নামকরণ
titleD. প্রশাসনিক ইতিহাস
উত্তর: titleC
১৯৩৭-৩৮ মৌসুম থেকে ১৯৫২-৫৩ মৌসুম পর্যন্ত ভার্ডান স্কটের প্রথম-শ্রেণীর খেলোয়াড়ী জীবন চলমান ছিল। বলিষ্ঠ ও লম্বাটে গড়নের অধিকারী ডানহাতি উদ্বোধনী ব্যাটসম্যান ভার্ডান স্কট খুবই কম কিংবা পিছনের পায়ে ভর রেখে খেলতেন না।

১৯৩৭-৩৮ মৌসুমে অকল্যান্ডের সদস্যরূপে ক্যান্টারবারির বিপক্ষে সেঞ্চুরি করার মাধ্যমে অভিষেক খেলাকে স্মরণীয় করে রাখেন। বেশ লম্বাটে গড়নের অধিকারী ভার্ডান স্কট পিছনের পায়ে ভর রেখে খেলতেন না ও তার ব্যাটিংয়ের ধরন দর্শনীয় ছিল না। তবে, হাতে প্রচণ্ড জোর ছিল ও স্ট্রোকগুলো দ্রুততার সাথে বহমান ছিল। বার্ট সাটক্লিফের সাথে আদর্শ উদ্বোধনী জুটি হিসেবে খেলতে নামতেন।

১৯৩৭-৩৮ মৌসুম থেকে ১৯৫২-৫৩ মৌসুম পর্যন্ত অকল্যান্ডের পক্ষে প্রথম-শ্রেণীর খেলায় অংশ নিয়েছিলেন ভার্ডান স্কট। প্লাঙ্কেট শীল্ড ক্রিকেট প্রতিযোগিতায় তিনি নিয়মিত রান সংগ্রহকারীর ভূমিকায় অবতীর্ণ হয়েছিলেন তিনি। ৫০-এর অল্প কম গড়ে রান পেয়েছেন। ১৯৪৭-৪৮ মৌসুমে ওতাগোর বিপক্ষে ব্যক্তিগত সর্বোচ্চ ২০৪ রান তুলেন।

সঠিক অনুচ্ছেদ শিরোনাম কোনটি?
titleA. রাগবি লীগে অংশগ্রহণ
titleB. ইংল্যান্ড গমন
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleD
চিলিতে আইনের মাধ্যমে প্রাথমিক ও মাধ্যমিক বিদ্যালয়ে পড়াশোনা বাধ্যতামূলক করা হয়েছে। প্রাথমিক ও মাধ্যমিক বিদ্যালয়ের ৯৩% ছাত্রকে দৈনিক উপস্থিতিরভিত্তিতে নগদ অর্থ প্রদান করা হয়। বাদ-বাকী ছাত্র বেসরকারী বিদ্যালয়ে পড়ে ও তারা এর বাইরে।

বিদ্যালয়গুলো সরকারী বা বেসরকারী হতে পারে ও সরকার থেকে ভর্তুকী পায়। বেসরকারী বিদ্যালয়গুলো অবশ্যই অ-লাভজনক প্রতিষ্ঠান হবে।

মাধ্যমিক শিক্ষাকে বিজ্ঞান-মানবিক, কারিগরী-পেশাদার (ভোকেশনাল) ও কলা বিভাগে বিভক্ত করা হয়েছে। এর সময়সীমা চার বছর। প্রথম দুই বছর তিন ধরনের বিদ্যালয়ের জন্য একই হবে। তৃতীয় ও চতুর্থ বছর বিদ্যালয় অনুযায়ী নির্ধারিত হবে।

বিদ্যালয়গুলোর কারিগরী-পেশাদার পর্যায় নিম্নরূপ:

অধিকাংশ ছাত্র-ছাত্রীই ভোকেশনাল শাখা গ্রহণ করে। আর্থ-সামাজিক অর্থনৈতিক পটভূমিতে অবহেলার কারণেই এমনটি হয়েছে। বেসরকারী বিদ্যালয়গুলো ১%-এর কম ছাত্রদের কাছ থেকে অর্থ গ্রহণ করে।

প্রাথমিক বিদ্যালয়ে আট বছর শিক্ষাগ্রহণ বাধ্যতামূলক করা হয়। কিন্তু, ২০০৩ সালের সাংবিধানিক আদেশে অনূর্ধ্ব ২১ বছর বয়সী চিলীয়দের মাধ্যমিক শিক্ষাগ্রহণও বাধ্যতামূলক। এরফলে বাধ্যতামূলকভাবে বারো বছর বিদ্যালয়ে অবস্থান করা নিশ্চিতকরণ হয়েছে যা লাতিন আমেরিকায় অপ্রত্যাশিতভাবে মাইলফলকরূপে বিবেচ্য।

সঠিক অনুচ্ছেদ শিরোনাম কোনটি?
titleA. উচ্চশিক্ষা
titleB. প্রাক-বিদ্যালয়
titleC. প্রাথমিক ও মাধ্যমিক শিক্ষা
titleD. শিক্ষাবর্ষ
উত্তর: titleC
১৯৮৪ থেকে ১৯৯২ সালের মধ্যে জোন্স ৫২ টেস্টে অংশ নেন। ৪৬.৫৫ রান গড়ে ১১ সেঞ্চুরিতে ৩,৬৩১ রান সংগ্রহ করেন। ১৯৮৬ সালে ভারত সফরে তৎকালীন মাদ্রাজের বিখ্যাত টাই টেস্টে স্মরণীয় ইনিংস খেলেন। নিজস্ব তৃতীয় ঐ টেস্টে প্রচণ্ড গরমে পানিশূন্যতা ও শুষ্ক আবহাওয়ায় পিচের মধ্যেই বেশ কয়েকবার বমি করতে থাকেন। কিন্তু অধিনায়ক অ্যালান বর্ডারের উদ্দীপনায় তিনি ২১০ রান করেন যা তার নিজস্ব সেরা সংগ্রহ ও অস্ট্রেলীয় ক্রিকেটে মহাকাব্যিক টেস্ট ইনিংসরূপে পরিচিতি পেয়ে আসছে।

টেস্ট ক্রিকেটে মাঝারি সারির ব্যাটসম্যান হিসেবে দলের অন্যতম ব্যাটিং মেরুদণ্ডে আসীন ছিলেন। ১৯৮৯ সালে ইংল্যান্ডে অ্যাশেজ সফরে দলের প্রধান তারকার খ্যাতি পান। কিন্তু ১৯৯২-৯৩ মৌসুমের শুরুতে বিতর্কিতভাবে টেস্ট দল থেকে ছিটকে পড়েন। অথচ, পূর্বেকার টেস্ট সিরিজে শ্রীলঙ্কার বিপক্ষে রান গড়ে তিনি শীর্ষস্থানে ছিলেন। কোচ বব সিম্পসনের সাথে ব্যক্তিগত বাদানুবাদ ও প্রচারমাধ্যমের সাথে উত্তপ্ত বাক্য বিনিময়ই এর কারণ ছিল। অন্যান্য ধারাভাষ্যকারদের অভিমত যে, জাতীয় দল নির্বাচকদের সিদ্ধান্তের প্রতিবাদই তার টেস্টে খেলোয়াড়ী জীবনের অকাল মৃত্যু ডেকে আনে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. খেলোয়াড়ী জীবন
titleC. বিতর্ক
titleD. প্রারম্ভিক জীবন
উত্তর: titleB
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ফ্রান্সিস ফোর্ড। ১৪ ডিসেম্বর, ১৮৯৪ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ মার্চ, ১৮৯৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।

১৮৯৪-৯৫ মৌসুমের শীতকালে অ্যান্ড্রু স্টডার্টের অধিনায়কত্বে ইংল্যান্ড দলের সদস্যরূপে অস্ট্রেলিয়া গমন করেন। সেখানে তিনি পাঁচটি টেস্টে খেলেছিলেন। গিলবার্ট জেসপ তার সম্পর্কে মন্তব্য করেছিলেন যে, ফ্রান্সিস ফোর্ড তার দেখা সেরা বামহাতি ব্যাটসম্যান ছিলেন। সিডনি টেস্টে ১০ রানে জয় পায় তার দল। অস্ট্রেলিয়ার ৫৮৬ রানের বিপরীতে ইংল্যান্ড দল ফলো-অনের কবলে পড়ে। আলবার্ট ওয়ার্ড ও জে. টি. ব্রাউনের দূর্দান্ত ব্যাটিং ও তার ৪৮ রান দলকে ১৭৭ রানে এগিয়ে নিতে সহায়তা করে। এরপর ববি পিল ও জনি ব্রিগসের বোলিংয়ে অসম্ভব অর্জন করে তার দল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. অবসর
titleD. শৈশবকাল
উত্তর: titleA
জেনারেল হারুন আহমেদ চৌধুরী ১৯৬৪ সালে পাকিস্তান সেনাবাহিনীতে যোগ দেন এবং পাকিস্তান মিলিটারী একাডেমী থেকে সফলভাবে প্রশিক্ষণের পর ১৯৬৬তে সেনাবাহিনীতে কমিশন লাভ করেন। এর পর তিনি বিভিন্ন কর্মস্থলে দায়িত্ব পালন করেন। অদঃপর কাপ্টেন পদে তার পদোন্নতি হয়। ১৯৭১ সালের শুরুর দিকে ক্যাপ্টেন পদমর্যাদায় ইপিআর-এর ৬ নম্বর সেক্টরের কাপ্তাইস্থ ১৭ নম্বর উইংয়ে তাকে সহকারী অধিনায়ক হিসাবে প্রেষণে নিয়োগ করা হয়। তিনি ১৯৭১ এর ২৫শে মার্চ রাতে শুরু হওয়া মুক্তিযুদ্ধে অংশ গ্রহণ করেন এবং এপ্রিল মাসেই সম্মুখ যুদ্ধে মারাত্মভাবে আহত হয়ে বারমায় নীত হন। সেখান তেকে সুস্থ হয়ে ফিরে নভেম্বরে মুক্তিযুদ্দের ১ নম্বর সেক্টরে যোগ দান করেন। বাংলাদেশ স্বাধীন হওয়ার পর তিনি বাংলাদেশ সেনাবাহিনীতে যোগ দেন এবং নিয়মিত কর্মকর্তা হিসেবে ক্রমান্বয়ে মেজর জেনারেল পদে পদোন্নতি লাভ করেন। তিনি বিধি মোতাবেক ১৯৯০ তে সেনাবাহিনীর চাকুরী থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. জন্ম ও শিক্ষাজীবন
titleC. সম্মাননা
titleD. কর্মজীবন
উত্তর: titleD